CELEX: 32017R1233
Language: hu
Date: 2017-07-03 00:00:00
Title: A Bizottság (EU) 2017/1233 végrehajtási rendelete (2017. július 3.) egyes áruk Kombinált Nómenklatúra szerinti besorolásáról

8.7.2017   
            
            
               HU
            
            
               Az Európai Unió Hivatalos Lapja
            
            
               L 177/26
            
         A BIZOTTSÁG (EU) 2017/1233 VÉGREHAJTÁSI RENDELETE
   (2017. július 3.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 3-án.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      MELLÉKLET
      
                  Árumegnevezés
               
               
                  Besorolás (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Új, négykerék-meghajtású többcélú (furgon típusú) gépjármű. A jármű 1 500  cm3-t meghaladó, de legfeljebb 2 500  cm3 hengerűrtartalmú, kompressziós gyújtású, dugattyús, belső égésű motorral működik. Bruttó össztömege megközelítőleg 2 800  kg.
                  A jármű két üléssort tartalmaz, az első sor két ülést (egy vezetőülést és egy két utas számára alkalmas sorülést), a második sor pedig három ülést. Az első üléssor mindkét oldalán ablakos ajtók, a második üléssornál pedig a bal oldalon ablakos ajtó, a jobb oldalon ablakos csúszó ajtó található.
                  A második üléssor mögött állandó elválasztó elem (raktérelválasztó rács) választja el az utasteret az áruszállításra szolgáló raktértől. A raktér nincs felszerelve biztonsági övvel és annak felszerelésére szolgáló övrögzítési ponttal sem. A raktér hátsó ajtaja oldalirányba nyílik, de a raktérnek nincs ablaka. A jármű utasterét kényelmi berendezések, belső kivitel és felszereltség jellemzi.
                  A raktér megközelítőleg 1,9 m hosszúságú, hasznos raktérfogata 4,4 m3.
               
               
                  8703 32 19 
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8703 , a 8703 32  és a 8703 32 19  KN-kód szövege határozza meg.
                  A többcélú gépjárművek besorolását egyes olyan jellemzők határozzák meg, amelyek jelzik, hogy a járművet elsősorban személyszállításra vagy áruszállításra tervezték (lásd még a 8703  és 8704  vtsz.-hoz tartozó HR-magyarázatokat, valamint a Kombinált Nómenklatúra magyarázatában a 8703  vtsz.-hoz tartozó magyarázatokat).
                  Az áru 8704  vtsz. alá, áruszállító gépjárműként történő besorolása kizárt, mivel objektív jellemzői és általános megjelenése alapján a jármű elsősorban személyszállításra tervezett járműnek minősül (biztonsági felszereléssel ellátott második üléssor, négy ablak, ablakos csúszó ajtó a hátsó utasok részére, kényelmi berendezések az elől és a hátul elhelyezkedő utasok részére). Az utasteret és a rakteret elválasztó állandó elem nem minősül döntő szempontnak ahhoz, hogy az áru 8703  vtsz. alá történő besorolása kizárható legyen, mivel az számos, személyszállításra alkalmas jármű (általában a SUV típusú járművek) tipikus jellemzője. Lásd még a Harmonizált Rendszer Bizottság 8703 32/1 . és 8703 32/2 . számú Áruosztályozási Véleményeket.
                  A járművet ezért elsősorban személyszállításra tervezett új gépjárműként a 8703 32 19  KN-kód alá kell besorolni.